
KMMI
Kárpátaljai Magyar Művelődési Intézet

ЗОБО «Центр підтримки угорської культури»

KMMI Hírlevél IV. évfolyam, 23. (108.) szám.  2012. november 3.
------------------------------------------------------------------

Ez lesz 2012 novemberben

Fontosabb események, rendezvények
2012. november 1-4. Limud Nemzetközi Oktatási-kulturális Konferencia Ungváron.
2012. november 1-12. Fotókiállítás ismert cseh fotósok alkotásaiból. Helyszín: Ungvári Szabadtéri Néprajzi Múzeum.
2012. november 2. Halloween ünnepség a „Vojevodino” turisztikai komplexumban. Helyszín: a perecsenyi járási Turjavágás.
2012. november 2-4. „Pikunya 2012” gyalogtúra verseny a Pikuj (1408 m) hegycsúcsra. Kezdés az Uzsoki-hágónál 13.30 órakor.
2012. november 3. Beregvidéki Ifjúsági Találkozó a beregi esperesi kerület, a Kárpátaljai Katolikus Szent Márton Egyesület és a Háló Kárpátaljai Megyei Katolikus Egyesület szervezésében. A programból: előadás (Michels Antal atya), csoportbeszélgetések, szentmise, kézműves sátrak (arcfestés, batikolás, gyöngyfűzés, stb), táncház. Helyszín: Beregszász, római katolikus templom és plébánia. Kezdés: 17.00 óra.
2012. november 3–4. Cross-country és hegyvidéki kerékpárverseny. A verseny célja az egészséges életmód, az amatőr kerékpáros-sport fejlesztése és népszerűsítése Ukrajnában. Helyszín: Huszt.
 2012. november 6. A II. Rákóczi Ferenc Kárpátaljai Magyar Főiskola és a Pro Cultura Subcarpathica civil szervezet november 6-tól minden kedden 15.00 órától várja a 6–12 éves korúakat, 17.00 órától pedig a 13 évesnél idősebb táncolni és szórakozni vágyó fiatalokat a főiskola Gross Arnold termében (Beregszász, Kossuth tér 6).
2012. november 7. A II. Rákóczi Ferenc Kárpátaljai Magyar Főiskola és a Pro Cultura Subcarpathica civil szervezet néptáncegyüttest szeretne alapítani. A próbákra szerdánként 17.00 órai kezdettel kerül sor, amelyre minden néptáncot szerető középiskolás, főiskolás és felnőtt érdeklődőt szeretettel várnak! 
2012. november 7. "Muzicsne szuzirja Zakarpattya" zenei fesztivál Ungváron.
2012. november 8. "Találkozás a Kárpátokkal" környezeti fotófesztivál. Helyszín: Szinevéri Nemzeti Park. Kezdés: 9.00 óra.
2012. november 9. Kárpát-medencei magyar társadalomkutató műhelyek és intézetek találkozója a II. Rákóczi Ferenc Kárpátaljai Magyar Főiskola Öregdiák Szövetsége és Lehoczky Tivadar Intézete szervezésében. 
Helyszín: II. Rákóczi Ferenc Kárpátaljai Magyar Főiskola, Győr terem Kezdés: 11.00 óra
2012. november 9. "Miss Munkács 2012" szépségverseny. 
2012. november 10. Hívogató muzsika a csetfalvai templomkertben. Magyar kancionálé – Zsoltárok, népénekek az Etnofon Zenei Társulás (Kiss Ferenc, Szokolay Dongó Balázs, Bolya Mátyás, Küttel Dávid, Huszár Mihály, Babos Károly) előadásában. Az este Bürkös zenekar táncházával zárul.
2012. november 11. Keiko Macui koncertje Ungváron, a megyei filharmónia épületében. Kezdés: 18.00 óra.
2012. november 11. Szent Márton nap Munkácson.
2012. november 13. Látható kétnyelvűség: nyelvpolitika képekben címmel poszter-kiállításra kerül sor a II. Rákóczi Ferenc Kárpátaljai Magyar Főiskola Hodinka Antal Intézete szervezésében. A kiállítás célja, hogy a ma Kárpátaljaként ismert régió többnyelvűségét az úgynevezett nyilvános nyelvhasználat felől mutassa be. 
Helyszín: Beregszász, Kossuth tér 6. (a főiskola Gross Arnold terme). Kezdés: 14.00 óra
2012. november 14. Sütő Kálmán- és Kecskés Béla szavalóverseny Somban. A MÉKK, a KMMI, a Somi Általános Iskola tantestülete, valamint a Somi Irodalmárok Emlékmúzeuma Sütő Kálmán és Kecskés Béla, a kárpátaljai magyar irodalom kiemelkedő alkotóinak haláluk 15. évfordulója alkalmából szavalóversenyt rendez a két költő szülőfalujában, Somban.
2012. november 15-18. „Kárpátaljai Beaujolais” borfesztivál Ungváron.
2012. november 16.  "Ez volt a végállomás” III. Időutazás az Urálba, a magyar és német rabok nyomában. Nemzetközi konferencia a sztálini táborokba elhurcolt kárpát-medencei magyarok és németek emlékére. 
Szervezők: a Szolyvai Emlékparkbizottság, MÉKK, KMMI és a Pécsi Német Kör.

Helyszín: Beregszász, Széchényi u. 59/B (Európa-Magyar Ház). Kezdés: 11.00 óra.
2012. november 17. Koszorúzási ünnepség a Szolyvai Emlékparkban. 
A Szolyvai Emlékparkbizottsága kárpátaljai történelmi egyházakkal,  valamint magyar és német civil szervezetekkel együtt szombaton 11.00 órai kezdettel ökumenikus istentisztelettel  egybekötött koszorúzást tart a sztálinizmus áldozatainak és a II.  világháborúban hősi halált halt magyar katonák  emlékére a Szolyvai  Emlékparkban.
A főrendezvényt megelőzően 10.00 órakor megemlékezésre és koszorúzásra kerül sor a szolyvai honfoglalási harcos emlékművénél (Szolyva paszikai bejáratánál).

2012. november 15. Emlékezés a sztálinizmus áldozataira. Lágerversek irodalma. Rendhagyó irodalmi és történelmi óra.  Emlékműsor az ungvári Dayka Gábor Középiskolában. Szervezők: a MÉKK, a Dayka Gábor Középiskola igazgatósága.
2012. november 18. A Kárpátaljai Megyei Ukrán Zene-Dráma Színházban 67. színházi évadának megnyitója. Kezdés: 17.00 óra.
 2012. november 19-20. Összukrán turisztikai workshop: "Ukrajnai tourinfok: problémák és kilátások Lvivben.
2012. november 21. Főiskolai végzősök és a tudományos utánpótlás konferencia. Helyszín: II. Rákóczi Ferenc Kárpátaljai Magyar Főiskola.
2012. november 22. I. Öregdiák Zenésztalálkozó Beregszászon a főiskola Öregdiák Szövetsége szervezésében.
2012. november 24-25. Jótékonysági koncert Dévai Nagy Kamilla előadásában a római katolikus templom felújítására, illetve a templomot körülvevő terület rendezésére.

Helyszín: november 24. – II. Rákóczi Ferenc Kárpátaljai Magyar Főiskola, kezdés: 17.00 óra; november 25. – beregszászi római katolikus templom, kezdés: 11.00 óra.
2012. november 25. IV. Megyei koreográfia fesztivál. Helyszín: a rahói járási Nagybocskó. Kezdés: 13.00 óra.
2012. november 30. Amatőr Színházi Csoportok VII. Megyei Fesztiválja. Helyszín: Huszt.
2012 november folyamán. Bakos Kis Károly Része még és Lőrincz P. Gabriella Fény-hiány című új verses kötetének, valamint az Együtt 2012/5. számának bemutatója Bereg-vidék (Somi Általános Iskola, Nagyberegi Református Líceum, Beregszászi Kossuth Lajos Középiskola), Munkács (Munkács Szent István Líceum, munkácsi tanítóképző magyar tagozata) és Ungvár (UNE magyar kara, Dayka Gábor Középiskola) tanintézményeiben. (Szervezők: MÉKK, KMMI, a tantestületek vezetői).
* Emlékezés a sztálinizmus áldozataira. Koszorúzással egybekötött rendezvények Kárpátalja magyarlakta településein.
Felhívás

      Az Ukrán-Magyar Területfejlesztési Iroda tanfolyamot indít kerékpáros túravezetők képzésére Kárpátalján. A képzés támogatója az Európai Unió Magyarország–Szlovákia-Románia-Ukrajna ENPI Határon Átnyúló Együttműködési Program 2007-2013.  A lebonyolítás az Integrált turisztikai kerékpárutak fejlesztése az ukrán-magyar határ mentén elnevezésű projekt keretében valósul meg.

      A képzés kezdete: 2012. november.

      A képzésre jelentkezni 2012. november 16-ig lehet.

      A képzéssel kapcsolatosan bővebb információ kérhető a következő címen és elérhetőségeken:

      Ungvár, Duhnovich út 16/1.

      Tel.: (0312)- 61-31-93,  mobil: 0506222371      

      E-mail: ungvar@umti.org
Felhívás

Sütő Kálmán- és Kecskés Béla szavalóverseny Somban

A MÉKK, a KMMI, a Somi Általános Iskola tantestülete, valamint a Somi Irodalmárok Emlékmúzeuma 2012. november 14-én Sütő Kálmán és Kecskés Béla, a kárpátaljai magyar irodalom kiemelkedő alkotóinak haláluk 15. évfordulója alkalmából szavalóversenyt rendez a két költő szülőfalujában, Somban.

A szavalóverseny feltételei

A versenyre jelentkezhetnek mindazok, akik bármely magyar tannyelvű kárpátaljai tanintézményben tanulnak. A jelentkezők három korcsoportban indulhatnak:

1. korcsoport: 1–3. osztály;

 2. korcsoport: 4–6. osztály;

 3. korcsoport: 7–9. osztály.

A verseny két fordulóban zajlik. Az első fordulóban a jelentkezők kárpátaljai szerzők tollából származó, szabadon választott verset szavalnak. Akinek tehetsége és kedve engedi, megzenésített költeménnyel is benevezhet, hiszen ezeknek szülőföldünkön, Kárpátalján gazdag tárháza lelhető fel. A zsűri elbírálása alapján csoportonként négy tanuló juthat tovább a második fordulóba, ahol az alábbi kötelező verseket mondják:

 
1. korcsoport: Kecskés Béla Kicsi kertem;

 
2. korcsoport: Sütő Kálmán Őszi mező vagy Kecskés Béla Lassan ködbe;

 
3. korcsoport: Sütő Kálmán Földanyánk kebelén (az első öt versszak) vagy Kecskés Béla Magammal viszem.

A kötelező versek letölthetők a Kárpátaljai Magyar Művelődési Intézet web-oldaláról (www.kmmi.org.ua).

A helyezettek a MÉKK és a KMMI okleveleit és könyvjutalmát vehetik át. A verseny napján a résztvevőket és a felkészítő tanárokat ebéddel várjuk. Sok szerencsét és sikeres versenyzést kívánunk!

Kezdési időpont: 10.00 óra (közép-európai idő).

Jelentkezni lehet személyesen a Somi Általános Iskolában, a 72-3-34-es telefonszámon, vagy a pacan@freemail.hu e-mail-címen.

Levélcím: 90220 Beregszászi járás, Som, Fő út 103.

Szeretettel várunk minden érdeklődőt!

VENDÉGSÉGBEN

2012. november 3. A magyar nemzet új meghatározása ― A  ruszinok és a magyar Szent Korona országa, II. Rákóczi Ferenc vezérlő fejedelem gens fidelissima népe címmel Dr. Popovics Tibor a Magyarországi Ruszin Tudományos Intézet igazgatója tart előadást, majd Bottyán Zoltánnal, a Szt. László-MTA ügyvezető elnökével folytat beszélgetést a témáról. 
Helyszín: Budapest, Semmelweis u. 1-3. MVSZ székháza. Kezdés: 15.00 óra.
Az előadásokat az érdeklődők a következő linket tekinthetik meg: http://vcp3.videocontrolpanel.net/?meeting=7530678
2012. november 8-9. A 44. Kazinczy Napok Kassán. Kárpátaljai előadók: Csernicskó István, Karmacsi Zoltán, Beregszászi Anikó.
2012. november 10. Az MVSZ elnökségi ülése.
2012. november 16. A Kárpátaljai Költők, Írók, Képzőművészek Magyarországi Alkotóközösségének irodalmi rendezvénye. Helyszín: Polgárok Háza, 1089, Budapest, Visy Imre utca 6. Díszterem.
Időpont: november 16., 18 óra. Moderátor: Lengyel János, író-újságíró.
Résztvevők: Kovács Sándor, Kárpátalja-kutató, gimnáziumi tanár, a KIKKMAK irodalmi részlegének vezetője, Schober Ottó, közíró, a Kárpátaljai Szövetség vezetőségi tagja, dr. Szöllősy Tibor, közíró, a Kárpátaljai Hírmondó szerkesztő bizottságának tagja, Szilvay Ingrid, képzőművész, költő, Árvay Viktória, prózaíró. A rendezvényt követően a fellépők könyveiket dedikálják.
2012. november 16-17. XXIII. Érmindszenti zarándoklat (Adyfalva). Ady-tanácskozás és -megemlékezés  az Erdélyi Magyar Közművelődési Egyesület  és  a  Szatmárnémeti Kölcsey Kör szervezésében

2012. november 19. Az Anyanyelvi Konferencia választmányának ülése.

2012. november 23-24. „A Szovjetunióba hurcolt magyar politikai rabok és kényszermunkások emléknapjára” szervezett emlékülés Pécsett. 
2012. november 29-30. Beretyóújfalu, Bella Costa étterem: Adventtől vízkeresztig. Kocsis Csaba fotóművész kiállítása. Az alkotások között kárpátaljai vonatkozású munkák is szerepelnek. 
A vándorkiállítás anyaga 2013. január 20-tól a beregszászi Európa-Magyar Házban is megtekinthető lesz. (http://www.spanyolnatha.hu/archivum/2012-5/45/papir-vaszon-deszka/-p-minden-ezutan-p-p-kocsis-csaba-em-100-ora-karpatalja-em-c-sorozata-p-p-papp-fur-janos-rahangolojaval-p-/3197/)
Beregszászi Illyés Gyula Magyar Nemzeti Színház

Novemberi műsora
	2012.11.10. (19:00)
	Örkény István: Tóték

Vidnyánszky Attila rendezésében
	Budapest, Klauzál Gábor Művelődési Központ


DECEMBERI előzetes

· Mikulás-napi rendezvények.
· Ádventi programok.
PROGRAMAJÁNLÓ, KIÁLLÍTÁSOK, ELŐADÁSOK

            •  Fotókiállítás ismert cseh fotósok alkotásaiból. Helyszín: Ungvári Szabadtéri Néprajzi Múzeum.
• Zicherman Sándor festményeinek kiállítás. Helyszín: Péterfalvai Képtár.

• Fényes András kiállítása a beregszászi Európa-Magyar Házban.
• Nigriny Edit kiállítása a benei faluházban.

•Horváth Anna szobrász- és keramikusművész életét és munkásságát bemutató kiállítás tekinthető meg a Beregszászi 6. Sz. Általános Iskolában.

• Az UNE Humán-Természettudományi Magyar Karán Réti János grafikai és Zubánics László fotográfiai kiállítása tekinthető meg.

• A Péterfalvai Képtárban  megtekinthetők a Munkácsy Mihály Alkotótábor  tagjainak munkái, amelyek a képtár állományát gyarapítják: Asztalos Éva (Ungvár), Bálint Lívia (Nagydobrony),  Bartosh József, Bartosh Tatjana (Beregszentmiklós),  Bilák Marina (Rahó),  Fuchs Andrea (Ungvár), Darabán János (Rahó), Homoki Gábor (Péterfalva), Kalitics Erika (Munkács),  Kutasi Xénia (Bene), Klisza János (Ungvár), Klisza Krisztina (Ungvár), Lőrincz István, Lőrincz Katalin (Ungvár), Matl Péter, Matl Szilárd (Munkács),  Nigriny Edit (Ungvár), Prófusz Marianna (Beregszász), Réti János (Ungvár), Soltész Péter (Ungvár).

• Kárpátalja kortárs képzőművészeinek, népművészeinek, fotóművészeinek állandó kiállítása a Péterfalvai Képtárban (Péterfalva, György Endre kastély). Tárlatvezető: Borbély Ida igazgató. A képtár eddig közel kétszáz képzőművészeti alkotással gyarapodott, a kárpátaljai jeles alkotók válogatott munkáiból állandó kiállítás nyílt: Balla Pál, Habda László, Herc Jurij, Harangozó Miklós, Kassai Antal, Kontratovics Ernő, Kosztrub Georgij, Medveczkyné Luták Edit, Medveczky Miklós, Mikita Volodimir, Mitrik Mihajló, Prihogyko Vjacseszláv, Sütő János, Szkakandij Vaszil, Szaller Olekszandr, Zvenigorodszkij Vitalij és mások, akiknek alkotásaival a tárlat reprezentálja Kárpátalja korábbi évtizedeinek festészetét. (Ungvár), Soltész Gabriella (Ungvár), Picur Zoltán, Szajkó Tibor (Beregszász).

• Az ugocsai népművészek alkotásainak, Tiszahát népének életvitelével kapcsolatos tárgyak  állandó kiállítása a Tiszaháti Tájmúzeumban (Fogarasy-kúria, Tiszabökény-Farkasfalva). Tárlatvezető: Borbély Ida igazgató. 

• Lőrincz István fotográfus (Ungvár) III. Kárpátaljai kaleidoszkóp című fotókiállítása az UNE Humán-Természettudományi Magyar Karán. 

• Garanyi József és Horváth Anna valamint más bereg-vidéki képzőművész állandó emlékkiállítása a Beregvidéki Múzeumban.

• Bartosh Tatjana, Bartosh József és más kárpátaljai kortárs alkotók kiállítása a beregszentmiklósi várkastélyban. 

Összeállította: Dupka György és Zubánics László
Folyamatos rendezvények, tennivalók:

Folyamatos tennivalók. Közgyűjteményi állománygyarapítás, ukrajnai magyar nyomtatott hungarikumok, hanganyagok gyűjtése, feldolgozása. Közművelődési rendezvények szervezése, koordinálása, szakmai tanácsadás, adatbázis gondozás. Kisebbségkutatási programok koordinálása, a KMMI-füzetek kiadása. Képzőművészeti kiállítás. Fotókiállítás, könyv- és sajtókiállítás. Együtt c. irodalmi,

művészeti és kulturális folyóirat kiadása. Kárpátaljai Magyar Krónika kiadása. Honlap (www.kmmi.org.ua) gondozás, frissítés, adatfeltöltés. Ön a Kárpátaljai Magyar Művelődési Intézet és a Magyar Értelmiségiek Kárpátaljai Közössége hírlevelét olvassa. A hírlevél irodalmi, művészeti híreket, információkat tartalmaz. 
A levelezési lista nyilvános, ahhoz bárki csatlakozhat, s bármely tag felvetetheti mások címét.

